Държавен вестник, бр. 54, 2012 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  54
2. собственикът на техника-резерв подава 
до министъра на отбраната или до оправомо­
щеното от него длъжностното лице по чл. 13, 
ал. 1 заявление;
3. заявлението по т. 1 и 2 се изпраща чрез 
съответната териториална структура за водене 
на военния отчет до командира (началника) 
на военното формирование или структура на 
пряко подчинение на министъра на отбраната, 
където се изпълнява съответният договор за 
становище; когато резервистът е на активна 
служба, заявлението по т. 1 и 2 се подава до 
командира (началника) на военното формиро­
вание или структура на пряко подчинение на 
министъра на отбраната, където се изпълнява 
съответният договор;
4. в 3-дневен срок от получаване на заявле­
нието по т. 1 и 2 командирът/началникът на 
военното формирование или ръководителят 
на структурата на пряко подчинение на ми­
нистъра на отбраната го изпраща до минис­
търа на отбраната или до оправомощеното от 
него длъжностното лице по чл. 13, ал. 1, като 
прилага и своето становище по него;
5. заявлението по т. 1 и 2 и становището 
към него се завеждат в деловодството на 
Министерството на отбраната; от датата на 
завеждане на заявлението тече 30-дневен срок 
за вземане на отношение по заявлението и 
за уведомяване на резервиста/собственика на 
техника-резерв, съответно на работодателя/
органа по назначаването.
(2) В случай че заповедта не бъде връчена 
на резервиста/собственика на техника-резерв 
в 30-дневен срок от завеждането на заявлени­
ето, се счита, че предложението не е прието.
(3) Предложение за прекратяване на дого­
вора за служба в доброволния резерв или за 
предоставяне на техника-резерв по взаимно 
съгласие може да отправи и министърът на 
отбраната или оправомощеното от него длъж­
ностното лице по чл. 13, ал. 1 при спазване 
на следната процедура:
1. предложението се отправя до другите 
страни по договора и им се връчва срещу 
подпис от ръководителя на съответната те­
риториална структура за водене на военния 
отчет, като се отбелязва датата на връчване; 
когато резервистът е на активна служба, пред­
ложението до него се връчва от командира 
(началника) на военното формирование или 
структура на пряко подчинение на министъра 
на отбраната, където се изпълнява съответ­
ният договор;
2. ако в 30-дневен срок от получаване на 
предложението страните по т. 1 не вземат 
отношение по него и не уведомят писмено 
министъра на отбраната или оправомощеното 
от него длъжностно лице по чл. 13, ал. 1 за 
съгласието си, се счита, че предложението 
не е прието.
(4) Предложение за прекратяване на дого­
вора за служба в доброволния резерв може да 
отправи и работодателят/органът по назнача­
ването при спазване на следната процедура:
1. предложението се отправя чрез ръково­
дителя на териториалната структура за водене 
на военния отчет до министъра на отбраната 
или до оправомощеното от него длъжностно 
лице по чл. 13, ал. 1, като към него се прилага 
становището на резервиста; 
2. ако в 30-дневен срок от получаване на 
предложението министърът на отбраната или 
оправомощеното от него длъжностно лице по 
чл. 13, ал. 1 не вземе отношение по предло­
жението и не уведоми писмено за съгласието 
си другите страни по договора, се счита, че 
предложението не е прието.
Чл. 15. Прекратяване на договора за служба 
в доброволния резерв на основание чл. 30, т. 2 
от Закона за резерва на въоръжените сили 
на Република България (при навършване на 
пределна възраст от резервиста) се извършва 
при спазване на следната процедура:
1. командирът (началникът) на съответното 
военно формирование или ръководителят на 
съответната структура на пряко подчинение 
на министъра на отбраната до 31 октомври 
на предходната година изготвя списък на 
резервистите, които навършват пределна 
възраст за служба в доброволния резерв през 
следващата година;
2. командирът (началникът) на съответното 
военно формирование или ръководителят на 
съответната структура прави предложение за 
прекратяване на договора за служба в добро­
волния резерв по команден ред до министъра 
на отбраната или до оправомощеното от него 
длъжностно лице по чл. 13, ал. 1 не по-късно 
от един месец преди навършване на предел­
ната възраст на резервиста. 
Чл. 16. (1) Прекратяване на договора за 
предоставяне на техника-резерв на основание 
чл. 70, т. 2 от Закона за резерва на въоръжените 
сили на Република България (при настъпи­
ла негодност на техниката за експлоатация) 
се извършва въз основа на заключение от 
структурите, на които са възложени регистра­
цията, контролът по изправността и отчетът 
на техниката.
(2) Заключението по ал. 1 се предоставя 
на ръководителя на съответната териториал­
на структура за водене на военния отчет. То 
е окончателно и не подлежи на обжалване.
(3) Началникът на териториалната струк­
тура в 3-дневен срок от получаване на за­
ключението по ал. 1 прави предложение по 
команден ред за прекратяване на договора до 
министъра на отбраната или до оправомо­
щеното от него длъжностно лице по чл. 13, 
ал. 1, като прилага копие от заключението.